વાત સાચી છે. ઘર સંભાળતી, બાળકો ઉછેરતી ગૃહિણીનું કામ રાષ્ટ્રીય આવકમાં ગણવામાં આવતું નથી. ગૃહિણી કામ કરે છે ત્યારે જ તો પુરુષ નચિંત કામ પર જઈ શકે છે. બાળકો ભણી શકે છે અને મોટા થતાં તેઓ રાષ્ટ્રીય આવકમાં પોતાનું પ્રદાન આપે છે. બહાર કામ કરવા જતી મહિલાઓ પણ ઘરે રહેતી મહિલાઓને નીચી નજરે જુએ છે. તેમને લાગે છે કે ઘરે રહેતી મહિલાઓ કશું જ કામ નથી કરતી. ઘરકામ કરવું અને તે પણ ચીવટ તેમ જ કલાત્મક રીતે કરવું એ પણ આર્ટ છે.